Участва като доброволец в Руско-турската война (1877 – 1878). Назначен е за ординарец на генерал-майор Михаил Скобелев и изпълнява трудни и опасни поръчения. В състава на сборния отряд на генерал-майор Александър Имеретински се отличава при превземането на Ловеч на 22 август 1877 г. Раняван е пет пъти и е награден с „Георгиевски кръст“ IV степен. Бие се храбро при третата атака на Плевен. Убит е от вражески куршум на 30 август 1877 г.